**HUSORDEN**

**Lejerbo, afdeling 045-0**

Denne husorden er vedtaget på beboermødet den 9. november 2023 efter afstemning, og har til formål at gøre afdelingen til et godt sted at bo for alle. Overtrædelse af husordenen vil medføre påtale, og efter gentagne overtrædelser opsigelse af lejemålet.

Husordenen er et sæt ordensregler, der gælder både for lejeren, lejerens husstand og deres gæster. Hvis en af disse groft overtræder husordenen, kan det i yderste fald føre til, at alle i husstanden sættes ud af lejemålet.

**1. Antenner**

Tilslutning til antenneanlægget må kun ske med godkendte kabler og stik. Opsætning af private antenner/paraboler må kun finde sted efter skriftlig tilladelse fra Lejerbo.

**2. Bad & toilet**

Af hensyn til natteroen skal badning, så vidt det er muligt, undlades mellem kl. 23.00 og kl. 06.00.

Utætte eller støjende haner eller cisterner skal meldes til Ejendomskontoret via mail på **Beboernordsjaelland@lejerbo.dk**, eller på telefon 30845000.

**3. Maskiner & værktøj**

Symaskiner og lignende, som kan medføre støjgener, skal anbringes på et underlag, der dæmper støjen mest muligt. Boremaskiner og andet støjende værktøj må kun benyttes på hverdage mellem kl. 8.00 og kl. 20.00 og på søndage fra kl. 10.00 til 12.00.

**4. Musik & støjende adfærd.**

Høj musik og larmende adfærd må ikke være til gene for de øvrige beboere, og ikke efter kl. 23.00, medmindre særlige forhold gør sig gældende, og de berørte beboere orienteres herom.

**5. Ændringer og vedligeholdelse.**

Lejligheden skal bibeholdes i sin oprindelige form. Se i øvrigt kontraktens bestemmelser om ændringer og vedligeholdelse.

**6. Udluftning.**

For at undgå fugtproblemer i lejligheden, bør der sørges for daglig, effektiv udluftning. Kortvarig luftning af sengetøj på altan er tilladt. Udluftning af opgange er tilladt i perioden 1/9 – 1/5 3 gange dagligt af 3-5 minutters varighed.

#

**7. Husdyrhold**

Der skal anskaffes husdyrtilladelse før anskaffelse af husdyr (hund eller kat). Ansøgning om tilladelse til hund/kat udleveres på Ejendomskontoret. Reglerne for husdyrhold står på ansøgningen. Der kan ansøges om 1 husdyr pr lejemål (hund eller kat). Det er kun tilladt at lufte husdyr på vores arealer, hvis de er i snor. Efterladenskaber skal fjernes med det samme. Overtrædes dette flere gange, bortfalder husdyrtilladelsen permanent. Dette gælder også ved pasning af andres hunde. ***Overtrædelsen er et brud på Husordenen og kan medføre opsigelse af lejemålet.***

**8. Glasforsikring**

Bebyggelsen er glas- og kummeforsikret under et. Skader skal hurtigt meldes til Ejendomskontoret. Der gøres dog opmærksom på, at selvrisikoen er på 11.000 kr.

**9. Trappeopgange**

Cykler, barnevogne, fodtøj, legetøj o.lign. må ikke stå i opgangene, i indgangspartierne eller i bedene. Støjende adfærd og alle former for leg i opgange og kældre er ikke tilladt. Ved forurening af trapper og opgange skal den nødvendige rengøring foretages straks af den lejer, der ansvaret for forureningen. Det er forbudt at ryge i kælderen, i opgange og i vaske/tørre rum.

**10. Hærværk**

Det er ikke tilladt at male eller tegne på ejendommens træ- eller murværk, Overtrædelse af denne bestemmelse medfører erstatningspligt i det omfang, selskabet må udbedre skaden.

**11. Leg og boldspil**

Leg og boldspil på veje og parkeringspladser samt ophold i kældre og opgange er ikke tilladt. Der henvises til de, af selskabet anviste legepladser. Fodboldspil må kun forgå på fodboldbanen.

**12. Affald**

Husholdningsaffald skal være indpakket i en lukket affaldspose, når det lægges i containeren. Flasker, glas, jord, væsker o.lign. må ikke lægges i de almindelige containere. Ved nr. 8A, ved siden af garagerne, er der en plads med containere til husholdningsaffald, pap, papir, glas og batterier og et skur til almindeligt storskrald. Midt i bebyggelsen ved nr. 14 er der også containere til pap, papir, glas og restaffald, og ved nr. 30findes der ligeledes containere til husholdsaffald**.**

**13. Altaner**

Af hensyn til bebyggelsen ydre fremtræden må tøjtørring kun ske under gitterhøjde. Altanens afløbsrist skal holdes fri for blade og lignende, der kan stoppe afløbet. Tørretøj ud over altaner og ud ad vinduer er ikke tilladt. Altanerne må ikke bruges til opmagasinering, og der må heller ikke bruges grill.

**14. Barnevogne, knallerter, cykler og legevogne**

Ovenstående må kun anbringes på anviste steder, så de er til mindst mulig gene. Der må desuden ikke stå noget i indgangspartierne, opgangene eller bedene. Ting, der står der alligevel, vil blive fjernet og kan hentes ved henvendelse på Ejendomskontoret i kontortiden.

**15. Kælder**

Kælderdøre og kælderrum skal holdes aflåst for at undgå hærværk, tyveri og ildspåsættelse.

**16. Brug af grill og gasgrill**

Det er kun tilladt at anvende gasgrill og alm. grill på de dertil indrettede grillpladser. Der må kun optændes med kul eller briketter. Der må under ingen omstændigheder afbrændes papir, pap, grene o.lign. Der må ikke tændes bål nogen steder på området. Ved brug af kul og briketter skal rester smides i den ”affaldsspand” der står ved grillpladsen.

17. **Udendørs anlæg, herunder parkering**

I fælles interesse henstilles det til samtlige beboere at udvise nænsomhed over for beplantninger og græs ved færden på fællesarealerne. Parkering må kun finde sted på de indrettede parkeringspladser. Parkering og kørsel på stianlæg og græsarealer er forbudt. Køretøjer over 3500 kg må ikke parkeres i bebyggelsen. Tohjulede motorkøretøjer(knallerter) må ikke stilles i kælderen. Motorcykler henvises til MC-p-pladserne.

**18. Vaskekælder**

Vaskekælderen kan reserveres ved brug af reservationstavlerne. En vasketur varer 2 timer. Hvis ikke man er begyndt at vaske 15 min, efter vasketurens start, må en anden beboer overtage vasketuren. Når vasketuren er slut, skal maskinerne være tømt for vasketøj.

Efter brug af vaskekælder og tørrerum skal brugeren rengøre efter sig. Gulvet skal fejes og hvis tørretumbler har været benyttet, skal filteret renses. Tøj i tørrerummene må max. hænge i 24 timer.

**19. Det daglige tilsyn**

Ejendommens funktionærer fører i det daglige tilsyn med, at ovenstående regler bliver overholdt.

**20. Garager**

Garager må kun anvendes til parkering af biler, der er indregistreret i lejers navn. Anvendes garagen ikke til dette formål, vil garagelejemålet blive opsagt. Lejeren skal på forlangende kunne dokumentere at være indehaver af en indregistreret bil. Garager må ikke udlånes, afstås eller fremlejes.

**21. Vedligeholdelse af det lejede**

Der er pligt til at vedligeholde det lejede iht. gældende standardvedligeholdelsesreglement. Vedligeholdelsesreglementet kan hentes på Ejendomskontoret, eller udleveres ved indflytning.

**Lejerbo afdeling 045-0, den 9. november 2023.**

**Denne husorden annullerer alle tidligere omdelte**

**Husordenen findes også på:** [**https://afd45-0.lejerbo.dk/husorden**](https://afd45-0.lejerbo.dk/husorden)